CELEX: 32002L0078
Language: el
Date: 2002-10-01 00:00:00
Title: Οδηγία 2002/78/ΕΚ της Επιτροπής, της 1ης Οκτωβρίου 2002, για την προσαρμογή στην τεχνική πρόοδο της οδηγίας 71/320/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους

Avis juridique important

|

32002L0078

Οδηγία 2002/78/ΕΚ της Επιτροπής, της 1ης Οκτωβρίου 2002, για την προσαρμογή στην τεχνική πρόοδο της οδηγίας 71/320/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους  

Επίσημη Εφημερίδα αριθ. L 267 της 04/10/2002 σ. 0023 - 0026

Οδηγία 2002/78/ΕΚ της Επιτροπήςτης 1ης Οκτωβρίου 2002για την προσαρμογή στην τεχνική πρόοδο της οδηγίας 71/320/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου των οχημάτων με κινητήρα και των ρυμουλκουμένων τους(1), όπως τροποποιήθηκε τελευταία από την οδηγία 2001/116/ΕΚ της Επιτροπής(2), και ιδίως το άρθρο 13 παράγραφος 2,την οδηγία 71/320/ΕΟΚ του Συμβουλίου, της 26ης Ιουλίου 1971, περί προσεγγίσεως των νομοθεσιών των κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους(3), όπως τροποποιήθηκε τελευταία από την οδηγία 98/12/ΕΚ της Επιτροπής(4), και ιδίως το άρθρο 5,Εκτιμώντας τα ακόλουθα:(1) Η οδηγία 71/320/ΕΟΚ είναι μια από τις επιμέρους οδηγίες για τη διαδικασία έγκρισης τύπου που θεσπίστηκε με την οδηγία 70/156/ΕΟΚ. Κατά συνέπεια, οι διατάξεις που ορίζονται στην οδηγία 70/156/ΕΟΚ σχετικά με τα συστήματα, τα κατασκευαστικά στοιχεία και τις χωριστές τεχνικές μονάδες οχημάτων ισχύουν για την οδηγία 71/320/ΕΟΚ.(2) Δεν κρίνεται απαραίτητο να εφαρμοστούν οι απαιτήσεις σχετικά με την έγκριση των συγκροτημάτων επένδυσης πεδών που διατίθενται ως ανταλλακτικά στην αγορά στα συγκροτήματα εκείνα που χρησιμοποιούνται στην έγκριση του συστήματος πέδησης, υπό την προϋπόθεση ότι τα εν λόγω συγκροτήματα προσδιορίζονται σύμφωνα με τις απαιτήσεις της παρούσας οδηγίας.(3) Είναι απαραίτητο να αποσαφηνιστεί η εφαρμογή της οδηγίας 71/320/ΕΟΚ στα συγκροτήματα επένδυσης πεδών που διατίθενται ως ανταλλακτικά στην αγορά όσον αφορά τη σήμανση και τη συσκευασία τους. Πρέπει να γίνει διάκριση μεταξύ εκείνων των ανταλλακτικών συγκροτημάτων επένδυσης πεδών που είναι ακριβώς ίδια με τον αρχικό εξοπλισμό που διατίθεται για τα συγκεκριμένα οχήματα και εκείνων που δεν είναι.(4) Η οδηγία 71/320/ΕΟΚ πρέπει να τροποποιηθεί αναλόγως.(5) Τα μέτρα που προβλέπονται στην παρούσα οδηγία είναι σύμφωνα προς τη γνώμη της επιτροπής για την προσαρμογή στην τεχνική πρόοδο που συστάθηκε βάσει της οδηγίας 70/156/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα παραρτήματα I, IX και XV της οδηγίας 71/320/ΕΟΚ τροποποιούνται σύμφωνα με το παράρτημα της παρούσας οδηγίας.Άρθρο 2Από την 1η Ιανουαρίου 2003 τα κράτη μέλη δεν επιτρέπεται, για λόγους που αφορούν τα συστήματα πέδησης οχημάτων, να απαγορεύουν την πώληση ή τη θέση σε λειτουργία ανταλλακτικών επενδύσεων πεδών εάν οι ανταλλακτικές επενδύσεις πεδών πληρούν τις απαιτήσεις της οδηγίας 71/320/ΕΟΚ, όπως τροποποιείται από την παρούσα οδηγία.Άρθρο 31. Από την 1η Ιουνίου 2003 τα κράτη μέλη δύνανται, για λόγους που αφορούν τα συστήματα πέδησης οχημάτων, να απαγορεύουν την πώληση ή τη θέση σε λειτουργία ανταλλακτικών επενδύσεων πεδών εάν οι ανταλλακτικές επενδύσεις πεδών δεν πληρούν τις απαιτήσεις της οδηγίας 71/320/ΕΟΚ, όπως τροποποιείται από την παρούσα οδηγία.2. Με την επιφύλαξη των διατάξεων της παραγράφου 1, όσον αφορά τα ανταλλακτικά, τα κράτη μέλη επιτρέπουν την πώληση και θέση σε λειτουργία ανταλλακτικών επενδύσεων πεδών που προορίζονται να τοποθετηθούν σε τύπους οχημάτων για τους οποίους είχε χορηγηθεί έγκριση τύπου προτού τεθεί σε ισχύ η οδηγία 71/320/ΕΟΚ, όπως τροποποιήθηκε από την οδηγία 98/12/ΕΚ, και υπό την προϋπόθεση ότι αυτές οι ανταλλακτικές επενδύσεις πεδών δεν παραβαίνουν τις διατάξεις προγενέστερης έκδοσης της οδηγίας 71/320/ΕΟΚ, όπως τροποποιήθηκε από την οδηγία 98/12/ΕΚ, η οποία ίσχυε όταν τέθηκαν σε κυκλοφορία τα εν λόγω οχήματα. Εν πάση περιπτώσει, οι εν λόγω επενδύσεις πεδών δεν επιτρέπεται να περιέχουν αμίαντο.Άρθρο 4Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 31 Δεκεμβρίου 2002. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι σχετικές ρυθμίσεις καθορίζονται από τα κράτη μέλη.Άρθρο 5Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 1 Οκτωβρίου 2002.Για την ΕπιτροπήErkki LiikanenΜέλος της Επιτροπής(1) ΕΕ L 42 της 23.2.1970, σ. 1.(2) ΕΕ L 18 της 21.1.2002, σ. 1.(3) ΕΕ L 202 της 6.9.1971, σ. 37.(4) ΕΕ L 81 της 18.3.1998, σ. 1.ΠΑΡΑΡΤΗΜΑΤα παραρτήματα της οδηγίας 71/320/ΕΟΚ τροποποιούνται ως εξής:1. Στο παράρτημα Ι σημείο 2, προστίθενται τα ακόλουθα σημεία 2.3 έως 2.3.4: "2.3. Επενδύσεις πεδών και συγκροτήματα επένδυσης πεδών2.3.1. Τα συγκροτήματα επένδυσης πεδών που χρησιμοποιούνται για την αντικατάσταση κατασκευαστικών στοιχείων μετά το πέρας της διάρκειας ζωής τους πρέπει να πληρούν τις απαιτήσεις του παραρτήματος XV για τις κατηγορίες εκείνες των οχημάτων που ορίζονται στο σημείο 1.1 του παραρτήματος XV.2.3.2. Ωστόσο, αν τα συγκροτήματα επένδυσης πεδών ανήκουν σε τύπο ο οποίος καλύπτεται από το σημείο 1.2 της προσθήκης στο παράρτημα IX και προορίζονται για εγκατάσταση σε όχημα/άξονα/πέδη που αφορά το σχετικό έγγραφο έγκρισης τύπου, δεν χρειάζεται να συμμορφώνονται με το παράρτημα XV, υπό την προϋπόθεση ότι πληρούν τις απαιτήσεις των σημείων 2.3.2.1 έως 2.3.2.2.2.3.2.1. ΣήμανσηΤα συγκροτήματα επένδυσης πεδών πρέπει να συνοδεύονται τουλάχιστον από τις ακόλουθες πληροφορίες:2.3.2.1.1. το όνομα ή την εμπορική επωνυμία του κατασκευαστή του οχήματος ή του στοιχείου·2.3.2.1.2. τη μάρκα και το χαρακτηριστικό αριθμό παρτίδας του συγκροτήματος επένδυσης πεδών όπως αναγράφονται στις πληροφορίες που αναφέρονται στο σημείο 2.3.4.2.3.2.2. ΣυσκευασίαΤα συγκροτήματα επένδυσης πεδών πρέπει να συσκευάζονται σε παρτίδες ανά άξονα σύμφωνα με τις ακόλουθες απαιτήσεις:2.3.2.2.1. κάθε συσκευασία πρέπει να είναι σφραγισμένη και σχεδιασμένη έτσι ώστε να είναι εμφανές εάν έχει προηγουμένως ανοιχθεί·2.3.2.2.2. κάθε συσκευασία πρέπει να αναγράφει τουλάχιστον:2.3.2.2.2.1. την ποσότητα συγκροτημάτων επένδυσης πεδών που περιέχει·2.3.2.2.2.2. το όνομα ή/και την εμπορική επωνυμία του κατασκευαστή του οχήματος ή του στοιχείου·2.3.2.2.2.3. τη μάρκα και του (τους) χαρακτηριστικό(-ούς) αριθμό(-ούς) παρτίδας(-ων) του (των) συγκροτήματος(-ημάτων) επένδυσης πεδών, όπως αναγράφονται στις πληροφορίες που αναφέρονται στο σημείο 2.3.4·2.3.2.2.2.4. του (τους) χαρακτηριστικό(-ούς) αριθμό(-ούς) της παρτίδας ανά άξονα, όπως αναγράφεται στις πληροφορίες που αναφέρονται στο σημείο 2.3.4·2.3.2.2.2.5. επαρκείς πληροφορίες για να μπορέσει ο πελάτης να προσδιορίσει τα οχήματα/άξονες/πέδες για τα οποία έχει εγκριθεί το περιεχόμενο της συσκευασίας.2.3.2.2.3. Κάθε συσκευασία πρέπει να περιέχει οδηγίες τοποθέτησης με ιδιαίτερη αναφορά των μικροϋλικών όπου να επισημαίνεται ότι τα συγκροτήματα επένδυσης πεδών πρέπει να αντικαθίστανται κατά άξονες.2.3.2.2.3.1. Οι οδηγίες τοποθέτησης μπορούν εναλλακτικά να παρέχονται μαζί με το πακέτο που περιέχει το συγκρότημα επένδυσης πεδών, σε ξεχωριστή διαφανή συσκευασία.2.3.3. Τα συγκροτήματα επένδυσης πεδών που παρέχονται στους κατασκευαστές οχημάτων αποκλειστικά για χρήση κατά τη διάρκεια συναρμολόγησης των οχημάτων δεν χρειάζεται να πληρούν τις απαιτήσεις των παραπάνω σημείων 2.3.2.1 και 2.3.2.2.2.3.4. Ο κατασκευαστής του οχήματος πρέπει να παρέχει στην τεχνική υπηρεσία ή/και την αρχή που χορηγεί την έγκριση τις απαραίτητες πληροφορίες σε ηλεκτρονική μορφή όπου θα γίνεται σύνδεση μεταξύ των σχετικών αριθμών των παρτίδων και των εγγράφων έγκρισης τύπου.Οι πληροφορίες αυτές πρέπει να περιέχουν:- την (τις) μάρκα(-ες) και τον (τους) τύπο(-ους) του (των) οχήματος(-ων),- την (τις) μάρκα(-ες) και τον (τους) τύπο(-ους) της επένδυσης πεδών,- τον (τους) αριθμό(-ούς) παρτίδας(-ων) και την ποσότητα των συγκροτημάτων επένδυσης πεδών,- τον (τους) χαρακτηριστικό(-ούς) αριθμό(-ούς) της παρτίδας ανά άξονα,- τον αριθμό έγκρισης τύπου του συστήματος πέδησης του (των) αντίστοιχου(-ων) τύπου(-ων) οχήματος."2. Το προσάρτημα 1 του παραρτήματος ΙΧ τροποποιείται ως εξής:α) η πρώτη γραμμή του πιστοποιητικού έγκρισης τύπου ΕΚ αντικαθίσταται από την ακόλουθη: "Ανακοίνωση(1) που αφορά"β) στην προσθήκη του πιστοποιητικού έγκρισης τύπου ΕΚ, τα σημεία 1.2, 1.2.1 και 1.2.2 αντικαθίστανται από τα ακόλουθα σημεία: "1.2. Επενδύσεις πεδών1.2.1. Επενδύσεις πεδών που υποβλήθηκαν σε δοκιμή σύμφωνα με τις σχετικές διατάξεις του παραρτήματος ΙΙ1.2.1.1. Μάρκα(-ες) και τύπος(-οι) επενδύσεων πεδών:1.2.2. Εναλλακτικές επενδύσεις πεδών που υποβλήθηκαν σε δοκιμή σύμφωνα με το παράρτημα XII1.2.2.1. Μάρκα(-ες) και τύπος επενδύσεων πεδών:"3. Το παράρτημα XV τροποποιείται ως εξής:α) το σημείο 6.1 αντικαθίσταται από το ακόλουθο κείμενο: "Ανταλλακτικά συγκροτήματα επένδυσης πεδών των οποίων ο τύπος έχει εγκριθεί σύμφωνα με την παρούσα οδηγία πρέπει να συσκευάζονται σε παρτίδες ανά άξονα."β) το σημείο 6.3.4 αντικαθίσταται από το ακόλουθο κείμενο: "επαρκείς πληροφορίες για να μπορέσει ο πελάτης να προσδιορίσει τα οχήματα/άξονες/πέδες για τα οποία έχει εγκριθεί το περιεχόμενο της συσκευασίας."(1) Εφόσον το ζητήσει ο (οι) αιτών(-ούντες) έγκριση τύπου σύμφωνα με το παράρτημα XV της οδηγίας 71/320/ΕΟΚ, η αρμόδια για την έγκριση τύπου αρχή πρέπει να του παράσχει τις πληροφορίες που αναφέρονται στο προσάρτημα 3 του παραρτήματος ΙΧ της οδηγίας 71/320/ΕΟΚ. Ωστόσο, οι εν λόγω πληροφορίες δεν πρέπει να παρέχονται για σκοπούς άλλους από τις εγκρίσεις τύπου σύμφωνα με το παράρτημα XV της οδηγίας 71/320/ΕΟΚ.